Jeli dyrbja so wobydlerjo Slepoho a wokolnych wsow někajkeje přičiny dla testować dać, njetrjebaja hižo ekstra do Mužakowa abo Běłeje Wody. To je wulka lěpšina, wšitcy potrjecheni měnja.
Slepo (CK/SN). Darmotny spěšnotest na koronawirus móžeš nětko tež w Slepom přewjesć dać. Wjesnjanosta Jörg Funda (CDU) so nad tym wjeseli. Dotal je tajki poskitk we wsy pobrachował. Wobydlerjo Slepjanskeho regiona dyrbjachu ekstra do Mužakowa abo Běłeje Wody na testowanje jěć. Nimo toho Funda wita, zo je testowanski centrum tež njedźelu wočinjeny. Kónc tydźenja so testować dać je na přikład trjeba, hdyž chcedźa někoho w starowni wopytać abo hdyž so na nowy dźěłowy tydźeń přihotuješ.
szl_Latn szl_Latn